1978R1883 — SL — 04.05.2005 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA SVETA (EGS) št. 1883/78

z dne 2. avgusta 1978

o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike ( 1 ), kakor je bila nazadnje spremenjena z Uredbo (EGS) št. 2788/72 ( 2 ) in zlasti člena 3(2), ob upoštevanju predloga Komisije, ob upoštevanju mnenja Evropskega parlamenta ( 3 ), ker je v skladu s členom 3(2) Uredbe (EGS) št. 729/70 treba določiti splošna pravila za Skupnost glede financiranja intervencij; ker je v ta namen treba izdelati seznam ukrepov v skladu s konceptom intervencij za stabiliziranje trgov; ker je zaželeno določiti, da se izdatki, ki izhajajo iz intervencijskih ukrepov, za katere je vsota na enoto določena v okviru skupne ureditve trgov, v celoti pokrijejo iz sredstev Skupnosti; ker je treba v primeru intervencijskih ukrepov, pri katerih vsota na enoto ni določena v okviru skupne ureditve trgov, določiti osnovna pravila, zlasti glede metode za določanje zneskov, ki jih je treba financirati, financiranja izdatkov, ki izhajajo iz pridobivanja sredstev, potrebnih za intervencijski odkup proizvodov, ovrednotenja zalog, ki jih je treba prenesti iz enega proračunskega leta v drugo, in financiranja izdatkov, ki nastanejo v zvezi s skladiščenjem in po potrebi s predelovalnimi postopki; ker morajo biti različne postavke izdatkov in prihodkov, ki jih je treba sprejeti za posamezni sektor na podlagi teh pravil, predmet podrobnejših pravil; ker pa medtem uredbe o financiranju za posamezni sektor ostanejo v veljavi; ker morajo biti splošna pravila za financiranje intervencij s strani Skupnosti vključena v eni sami uredbi; ker je treba razveljaviti Uredbo Sveta (EGS) št. 2824/72 z dne 28. decembra 1972 o splošnih pravilih za financiranje intervencij s strani Jamstvenega oddelka Evropskega kmetijskega usmerjevalnega in jamstvenega sklada ( 4 ), SPREJEL NASLEDNJO UREDBO:







▼M10

Člen 1

Seznam ukrepov, skladnih s konceptom intervencij, namenjenih za stabiliziranje kmetijskih trgov v smislu člena 3(1) Uredbe (EGS) št. 729/70, sestavi Komisija po postopku iz člena 13 navedene uredbe in se objavi v Uradnem listu Evropskih skupnosti, serija L.

▼B

Člen 2

Če se na podlagi skupne ureditve trga določi vsota na enoto za intervencijski ukrep, se zadevni izdatki v celoti krijejo iz sredstev Skupnosti.

Člen 3

Če se v okviru skupne ureditve trga ne določi vsota na enoto glede na intervencijski ukrep, se zadevni ukrep financira s strani EKUJS, Jamstveni oddelek, v skladu z določbami v členih 4 do 8.

Člen 4

1. Če intervencijski ukrep iz člena 3 vključuje odkup in skladiščenje proizvodov, se znesek, ki se financira, določi z letnim obračunom, ki ga sestavijo plačilne agencije ali službe, v katerih se različne postavke izdatkov in prihodkov ustrezno obremenijo ali knjižijo v dobro.

▼M9

V primeru posebnih ukrepov za prodajo masla iz javnih zalog, sprejetih v okviru skupne tržne ureditve v sektorju mleka in mlečnih izdelkov v letih 1987 in 1988 v zvezi s to določbo, se financiranje izgube pri prodaji začne leta 1989 in se omeji na 25 % vrednosti izgube, zabeležene v zadevnem proračunskem letu. Preostalih 75 % se financira v obrokih po 25 % čez naslednja tri proračunska let. To financiranje poteka, razen če ni neizbežno preprečeno, v prvih treh mesecih vsakega zadevnega leta.

Izguba pri prodaji je enaka razliki med vrednostjo prenesenih količin iz člena 1(1)(c) Uredbe (EGS) št. 3247/81 ( 5 ) in vrednostjo prodanih količin v skladu z ukrepom iz prejšnjega pododstavka.

Nepovrnjenim zneskom v zvezi s tako izračunanimi izgubami se pripišejo obresti po merah, določenih v skladu s členom 5.

▼B

2. Financiranje drugih intervencijskih ukrepov iz člena 3 je enako izdatkom, minus morebitni prihodki iz intervencijskega ukrepa.

3. Svet na predlog Komisije s kvalificirano večino določi pri intervencijskih ukrepih iz odstavka 1 pravila in pogoje za sestavo letnega obračuna in po potrebi pri intervencijskih ukrepih iz odstavka 2 postavke, ki jih je treba upoštevati pri financiranju, kolikor te niso določene v okviru skupne ureditve trga.

Dokler te zadeve niso določene, uredbe (EGS) št. 786/69 ( 6 ), (EGS) št. 787/69 ( 7 ), (EGS) št. 788/69 ( 8 ), (EGS) št. 2334/69 ( 9 ), (EGS) št. 2305/70 ( 10 ), (EGS) št. 2306/70 ( 11 ), (EGS) št. 1697/71 ( 12 ), (EGS) št. 272/72 ( 13 ) in (EGS) št. 273/72 ( 14 ) o financiranju stroškov intervencij v različnih sektorjih ostanejo v veljavi, razen če ta uredba ne določa drugače.

Člen 5

Če se sredstva iz držav članic uporabljajo za intervencijski odkup proizvodov, se znesek obveznosti iz naslova obresti financira iz EKUJS, Jamstveni oddelek, računa pa se po obračunski metodi in obrestni meri, enotni na celotnem območju Skupnosti, kar je treba določiti po postopku iz člena 13 Uredbe (EGS) št. 729/70. Obrestna mera mora biti reprezentativna za dejansko plačane obrestne mere.

▼M11

Ne glede na prvi pododstavek je Komisija pooblaščena, da za ►M13 ————— ◄ določi enotno obrestno mero pod njeno reprezentativno ravnijo. Če je obrestna mera, po kateri država članica plačuje obresti, nižja od določene obrestne mere, lahko Komisija za to državo članico določi enotno obrestno mero na prav toliko nižji ravni.

▼M15

Ne glede na prvi odstavek lahko Komisija v proračunskih letih 2005 in 2006, če je obrestna mera, ki jo je nosila država članica, več kot dvakratnik enotne obrestne mere, v okviru financiranja stroškov obresti zadevne države članice krije znesek, ki ustreza enotni obrestni meri, povečani za razliko med dejansko obrestno mero, ki jo je nosila država članica, in dvakratnikom enotne obrestne mere.

▼B

Člen 6

Materialne operacije v zvezi s skladiščenjem in po potrebi predelovanjem intervencijskih proizvodov, financira EKUJS, Jamstveni oddelek, s standardnimi zneski, enotnimi po vsej Skupnosti, ki se določijo po postopku iz člena 13 Uredbe (EGS) št. 729/70 in po potrebi po pregledu zadeve s strani pristojnega upravljalnega odbora.

▼M11

Ne glede na prvi pododstavek je Komisija pooblaščena, da za proračunska leta 1989 do 1992 določi enotne standardne zneske na ravni, ki ustreza trem četrtinam običajno določenih enotnih standardnih zneskov.

▼M12

Stroški, ki izhajajo iz posebnih ukrepov, sprejetih v okviru skupne ureditve trga, namenjenih zagotavljanju uporabe in/ali namena proizvodov, ki jih imajo za določene namene na zalogi intervencijske agencije, in stroški Jamstvenega oddelka EKUJS, se prav tako financirajo s standardnimi zneski, ki so enotni na celotnem območju Skupnosti. Standardni zneski se določijo po postopku iz prvega pododstavka.

▼M11

Člen 7

V letnih obračunih iz člena 4(1) se zaloge skladiščenih proizvodov, ki se prenesejo v naslednje leto, praviloma vrednotijo po odkupni ceni. Postopki določanja cen zalog, ki se prenesejo v naslednje proračunsko leto, se za različne proizvode določajo na podlagi knjigovodskih vrednosti, ki jih intervencijske agencije določijo po postopku iz člena 13 Uredbe (EGS) št. 729/70.

Člen 8

1. Kadar je za dani proizvod ocenjena prodajna cena proizvodov iz javnih intervencijskih skladišč nižja od njihove odkupne cene, se ob odkupu ta proizvod amortizira po ustrezni stopnji. Stopnja takšne amortizacije se za vsak proizvod določi po postopku iz člena 13 Uredbe (EGS) št. 729/70 pred začetkom vsakega leta.

2. Amortizacijska stopnja ne sme biti višja od razlike med odkupno ceno in predvideno prodajno ceno zadevnega proizvoda.

3. Komisija lahko amortizacijo ob odkupu omeji na del amortizacijske stopnje, izračunane v skladu z odstavkom 2. Ta del ne sme biti manjši od 70 % amortizacije, določene v skladu z odstavkom 1.

V takšnih primerih Komisija ob koncu proračunskega leta opravi še drugo amortizacijo po postopku iz odstavka 5.

4. V obdobju od 1986 do 1992 se na začetku vsakega leta opravi izredna amortizacija na podlagi sredstev, predvidenih v ustreznih proračunih Skupnosti, da bi se razmere na področju skladiščenja do leta 1992 normalizirale.

5. Pri amortizacijah iz drugega pododstavka odstavka 3 in odstavka 4 Komisija po postopku iz člena 13 Uredbe (EGS) št. 729/70 za posamezne proizvode in države članice določi skupne zneske amortizacije.

▼B

Člen 9

Po potrebi se izvedbene določbe te uredbe sprejmejo po postopku iz člena 13 Uredbe (EGS) št. 729/70.

Člen 10

Uredba (EGS) št. 2824/72 se razveljavi.

Člen 11

Ta uredba začne veljati dan po objavi v Uradnem listu Evropskih skupnosti.

Uporablja se za izdatke, nastale od 1. januarja 1978 dalje. Vendar pa se člen 7 uporablja od 1. januarja 1979 dalje.

Ta uredba je v celoti zavezujoča in se neposredno uporablja v vseh državah članicah.

▼M6









PRILOGA

UKREPI, NAVEDENI V ČLENU 1

I. ŽITA IN RIŽ

A. Žita

1. Odkup in posledične transakcije, ki jih opravlja intervencijska agencija v skladu s členom 7(1), (2) in (3) Uredbe (EGS) št. 2727/75.

2. Posebni in specifični intervencijski ukrepi, predvideni v členu 8(1) in (2) Uredbe (EGS) št. 2727/75.

3. Prenesena plačila v zvezi z zalogami, ki ostanejo ob koncu tržnega leta, predvidena v členu 9 Uredbe (EGS) št. 2727/75.

4. Proizvodna pomoč za pšenico durum, predvidena v členu 10 Uredbe (EGS) št. 2727/75.

5. Proizvodna nadomestila in premije za krompirjev škrob, predvidena v členu 11 Uredbe (EGS) št. 2727/75.

6. Subvencije, predvidene v členu 23 Uredbe (EGS) št. 2727/75.

B. Riž

1. Odkup in posledične transakcije, ki jih opravlja intervencijska agencija v skladu s členom 5(1), (2) in (3) Uredbe (EGS) št. 1418/76.

2. Posebni intervencijski ukrepi, predvideni v členu 6 Uredbe (EGS) št. 1418/76.

3. Prenesena plačila v zvezi z zalogami, ki ostanejo ob koncu tržnega leta, predvidena v členu 8 Uredbe (EGS) št. 1418/76.

4. Proizvodna nadomestila, predvidena v členu 9 Uredbe (EGS) št. 1418/76.

5. Subvencije za dobavo riža Skupnosti francoskemu čezmorskemu departmaju Réunion, predvidene v členu 11a Uredbe (EGS) št. 1418/76.

II. SLADKOR

1. Stroški skladiščenja, predvideni v členu 8(2) Uredbe (EGS) št. 1785/81.

2. Odkup in posledične transakcije, ki jih opravlja intervencijska agencija v skladu s členom 9(1), 11 in 34 Uredbe (EGS) št. 1785/81.

3. Premije za sladkor, ki je neustrezen za prehrano ljudi, predvidene v členu 9(2) Uredbe (EGS) št. 1785/81.

4. Proizvodna nadomestila, predvidena v členu 9(3) Uredbe (EGS) št. 1785/81.

5. Sprejeti ukrepi, ki dovoljujejo trženje sladkorja, proizvedenega v francoskih čezmorskih departmajih, predvideni v členu 9(4) Uredbe (EGS) št. 1785/81.

6. Posebni intervencijski ukrepi za pomoč pri zagotavljanju oskrbe, predvideni v členu 10 Uredbe (EGS) št. 1785/81.

7. Uvozne subvencije, predvidene v členu 18(2) Uredbe (EGS) št. 1785/81.

8. Znesek dajatve iz člena 6 Uredbe (EGS) št. 1789/81, zaračunan za sladkor iz minimalnih zalog, ki se trži drugače, kakor določajo pravila.

III. OLJČNO OLJE

1. Proizvodna pomoč, predvidena v členu 5(1) Uredbe št. 136/66/EGS.

2. Pomoč za porabo, predvidena v členu 11(1) Uredbe št. 136/66/EGS.

3. Oglaševalne akcije in drugi projekti za spodbujanje porabe oljčnega olja, predvideni v členu 11(6) Uredbe št. 136/66/EGS.

4. Odkup in posledične transakcije, ki jih opravlja intervencijska agencija v skladu s členom 12(1) in (2) Uredbe št. 136/66/EGS.

5. Ukrepi, predvideni v členu 13 Uredbe št. 136/66/EGS (varnostne zaloge).

6. Proizvodna nadomestila za oljčno olje, ki se uporablja pri proizvodnji konzerviranih rib in zelenjave, predvidena v členu 20a Uredbe št. 136/66/EGS.

7. Pogodbe o skladiščenju, predvidene v členu 20d (3) Uredbe št. 136/66/EGS.

8. Korekcijski znesek, dodeljen ali zaračunan v trgovini med Grčijo in ostalimi državami članicami, predviden v členu 3 Uredbe (EGS) št. 2919/82.

IV. OLJNICE IN STROČNICE

A. Oljnice

A.1 Repno seme, seme oljne repice in sončnično seme

1. Odkup in posledične transakcije, ki jih opravlja intervencijska agencija v skladu s členom 26(1) Uredbe št. 136/66/EGS.

2. Pomoč za pobrane in predelane oljnice, predvidena v členu 27(1) Uredbe št. 136/66/EGS.

3. Nadomestilo za zgodnje trženje, predvideno v členu 27(2) Uredbe št. 136/66/EGS.

4. Morebitni odstopajoči ukrepi, sprejeti v skladu s členom 36 Uredbe št. 136/66/EGS.

5. Različni zneski, dodeljeni ali zaračunani ob predelavi repnega semena, semena oljne repice in sončničnega semena, predvideni v Uredbi (EGS) št. 1569/72.

A.2 Druge oljnice

1. Pomoč za sojo, predvidena v členu 2 Uredbe (EGS) št. 1614/79.

2. Pomoč za laneno seme, predvidena v členu 2 Uredbe (EGS) št. 569/76.

3. Pomoč za ricinusovo seme, predvidena v členu 2 Uredbe (EGS) št. 2874/77.

4. Dodatna pomoč za ricinusovo seme, predvidena v členu 1 Uredbe (EGS) št. 1610/79.

B. Stročnice

B.1 Grah, bob in sladka lupina

1. Pomoč za proizvode Skupnosti, ki se uporabljajo pri proizvodnji krme, predvidena v členu 3(1) Uredbe (EGS) št. 1431/82.

2. Pomoč za proizvode Skupnosti, ki se uporabljajo za prehrano ljudi ali živali, predvidena v členu 3(2) Uredbe (EGS) št. 1431/82.

B.2 Sušena krma

1. Pavšalna proizvodna pomoč, predvidena v členu 3 Uredbe (EGS) št. 1117/78.

2. Dodatna pomoč, predvidena v členu 5 Uredbe (EGS) št. 1117/78.

V. TEKSTILNE RASTLINE IN SVILOPREJKE

A. Lan in konoplja

1. Proizvodna pomoč, predvidena v členu 4 Uredbe (EGS) št. 1308/70.

2. Pomoč za zasebno skladiščenje, predvidena v členu 5 Uredbe (EGS) št. 1308/70.

3. Ukrepi za spodbujanje uporabe lanenih vlaken, predvideni v členu 1 uredb (EGS) št. 2511/80 in (EGS) št. 1423/82.

B. Sviloprejke

Pomoč za rejo sviloprejk, predvidena v členu 2 Uredbe (EGS) št. 845/72.

VI. SADJE IN ZELENJAVA:

A. Sveže sadje in zelenjava

1. Denarno nadomestilo organizacijam proizvajalcev, predvideno v členu 18 Uredbe (EGS) št. 1035/72.

2. Nadomestilo proizvajalcem iz držav nečlanic, predvideno v členu 18a Uredbe (EGS) št. 1035/72.

3. Odkup, predviden v členih 19 in 19a Uredbe (EGS) št. 1035/72, kadar je trg Skupnosti v hudi krizi.

4. Ukrepi za prodajo proizvodov, umaknjenih s trga, predvideni v členu 21(1) in (3) Uredbe (EGS) št. 1035/72.

5. Nadomestilo kmetom v skladu s členom 21(2) Uredbe (EGS) št. 1035/72.

6. Denarno nadomestilo, namenjeno spodbujanju trženja citrusov Skupnosti, predvideno v členih 6 in 8 Uredbe (EGS) št. 2511/69.

7. Denarno nadomestilo, namenjeno spodbujanju predelave nekaterih sort pomaranč, predvideno v členu 3 Uredbe (EGS) št. 2601/69.

8. Denarno nadomestilo, namenjeno spodbujanju trženja predelanih limon, predvideno v Uredbi (EGS) št. 1035/77.

B. Predelano sadje in zelenjava

1. Proizvodna pomoč za konzerviran ananas, predvidena v členu 1 Uredbe (EGS) št. 525/77.

2. Proizvodna pomoč za nekatero predelano sadje in zelenjavo, predvidena v členu 3 Uredbe (EGS) št. 516/77.

3. Posebni ukrepi za rozine in sušene fige, predvideni v členu 4(4) Uredbe (EGS) št. 516/77.

4. Pomoč za skladiščenje in denarno nadomestilo za rozine in sušene fige, predvidena v členu 4(5) in (6) Uredbe (EGS) št. 516/77 ter členu 10 Uredbe (EGS) št. 2194/81 (pridelek v letih 1981 do 1983).

5. Pomoč za ponovno skladiščenje rozin sorte sultana, predvidena v členu 10(a) Uredbe (EGS) št. 2194/81.

6. Denarno nadomestilo, predvideno v členu 1(4) Uredbe (EGS) št. 1603/83.

VII. PROIZVODI VINOGRADNIŠKEGA SEKTORJA

1. Pomoč za zasebno skladiščenje namiznega vina, grozdnega mošta, zgoščenega grozdnega mošta in prečiščenega grozdnega mošta, predvidena v členu 7 Uredbe (EGS) št. 337/79.

2. Pomoč za ponovno skladiščenje namiznega vina, predvidena v členu 10 Uredbe (EGS) št. 337/79.

3. Preventivna destilacija, predvidena v členu 11 Uredbe (EGS) št. 337/79.

4. Dodatni ukrepi, rezervirani za imetnike dolgoročnih pogodb o skladiščenju, predvideni v členu 12a Uredbe (EGS) št. 337/79.

5. Ukrepi, namenjeni spodbujanju širitve trgov z namiznim vinom, predvideni v členu 12b Uredbe (EGS) št. 337/79.

6. Pomoč za zgoščeni grozdni mošt in prečiščeni grozdni mošt, ki se uporabljata za zviševanje volumenskega deleža alkohola, predvidena v členu 14 Uredbe (EGS) št. 337/79.

7. Pomoč za grozdni mošt, ki se uporablja za proizvodnjo grozdnega soka, britanskih vin, irskih vin in drugih podobnih pijač, predvidena v členu 14a Uredbe (EGS) št. 337/79.

8. Destilacija namiznega vina in katerikoli drug ustrezen ukrep, predviden v členu 15 Uredbe (EGS) št. 337/79.

9. Pomoč, ki jo dodelijo intervencijske agencije ter del stroškov, ki jih imajo te v zvezi s postopki destilacije iz členov 39 in 40 Uredbe (EGS) št. 337/79, financirani s strani jamstvenega oddelka EKUJS.

10. Ukrepi za prodajo proizvodov postopkov destilacije, predvidenih v členih 39 in 40, sprejeti v skladu s členom 40a Uredbe (EGS) št. 337/79.

11. Pomoč, dodeljena v zvezi z obvezno destilacijo namiznega vina, predvidena v členu 41 Uredbe (EGS) št. 337/79.

12. Odkup alkohola in posledične transakcije, ki jih opravlja intervencijska agencija v skladu s členoma 41 in 41a Uredbe (EGS) št. 337/79.

13. Ukrepi, namenjeni spodbujanju uporabe drugih metod razen destilacije, predvideni v členu 41c Uredbe (EGS) št. 337/79.

14. Intervencijski ukrepi za druge proizvode razen namiznega vina, predvideni v členu 57 Uredbe (EGS) št. 337/79.

15. Ukrepi odstopanj zaradi naravnih nesreč, predvideni v členu 62 Uredbe (EGS) št. 337/79.

VIII. SUROV TOBAK

1. Premije, predvidene v členih 3 in 4 Uredbe (EGS) št. 727/70.

2. Odkup in posledične transakcije, ki jih opravlja intervencijska agencija v skladu s členi 5, 6 in 7 Uredbe (EGS) št. 727/70.

IX. DRUGI KMETIJSKI SEKTORJI ALI PROIZVODI

A. Semena

Proizvodna pomoč, predvidena v členu 3 Uredbe (EGS) št. 2358/71.

B. Hmelj

Proizvodna pomoč, predvidena v členu 12 Uredbe (EGS) št. 1696/71.

C. Čebelarstvo

1. Pomoč, predvidena v členu 1 Uredbe (EGS) št. 1196/81.

2. Priložnostni raziskovalni program za varoozo čebel, predviden v členu 2a Uredbe (EGS) št. 1196/81.

X. MLEKO IN MLEČNI IZDELKI

A. Posneto mleko

1. Odkup posnetega mleka v prahu in posledične transakcije, ki jih opravlja intervencijska agencija v skladu s členom 7(1) in (2) Uredbe (EGS) št. 804/68.

2. Pomoč za zasebno skladiščenje posnetega mleka v prahu, predvidena v členu 7(3) Uredbe (EGS) št. 804/68.

3. Pomoč za posneto mleko in posneto mleko v prahu, ki se uporablja za živalsko krmo, predvidena v členu 10 Uredbe (EGS) št. 804/68.

4. Pomoč za posneto mleko, predelano v kazein ali kazeinate, predvidena v členu 11 Uredbe (EGS) št. 804/68.

B. Maslo

1. Odkup masla in posledične transakcije, ki jih opravlja intervencijska agencija v skladu s členom 6(1) in prvim pododstavkom ali prvim stavkom drugega pododstavka člena 6(3) Uredbe (EGS) št. 804/68.

2. Pomoč za zasebno skladiščenje masla in smetane, predvidena v členu 6(2) Uredbe (EGS) št. 804/68.

3. Posebni ukrepi za prodajo masla, predvideni v drugem stavku drugega pododstavka člena 6(3) Uredbe (EGS) št. 804/68.

C. Drugi ukrepi

1. Dodatna dajatev, predvidena v členu 5c Uredbe (EGS) št. 804/68.

2. Odkup sirov Grana Padano in Parmigiano Reggiano in posledične transakcije, ki jih opravlja intervencijska agencija v skladu s členom 8(1) in (2) Uredbe (EGS) št. 804/68.

3. Pomoč za zasebno skladiščenje sirov Grana Padano, Parmigiano Reggiano in Provolone, predvidena v členu 8(3) Uredbe (EGS) št. 804/68.

4. Intervencijski ukrepi za sire z dolgim rokom trajanja, predvideni v členu 9 Uredbe (EGS) št. 804/68.

5. Ukrepi v zvezi z zmanjševanjem presežkov mlečnih izdelkov, predvideni v členu 12 Uredbe (EGS) št. 804/68.

6. Pomoč Skupnosti za oskrbo učencev v izobraževalnih zavodih z mlečnimi izdelki v skladu s členom 26(1) Uredbe (EGS) št. 804/68.

7. Premije za ne-trženje mleka in mlečnih izdelkov ter premije za preusmeritev čred, namenjenih za proizvodnjo mleka in mlečnih izdelkov, v proizvodnjo mesa, predvidene v členu 1 Uredbe (EGS) št. 1078/77 ( 15 ).

8. Dajatev so-odgovornosti in ukrepi za širitev trgov z mlečnimi izdelki v skladu s členoma 1 in 4 Uredbe (EGS) št. 1079/77.

9. Ukrepi za subvencioniranje prihodkov malih proizvajalcev mleka, predvideni v členu 2a Uredbe (EGS) št. 1079/77.

XI. GOVEJE IN TELEČJE MESO

1. Pomoč za zasebno skladiščenje, predvidena v členu 5(1)(a) Uredbe (EGS) št. 805/68.

2. Odkup in posledične transakcije, ki jih opravlja intervencijska agencija v skladu s členi 5 6 in 7 Uredbe (EGS) št. 805/68.

3. Izredni ukrepi za subvencioniranje trga, predvideni v členu 23 Uredbe (EGS) št. 805/68.

4. Premije za teleta, predvidene v členu 1 Uredbe (EGS) št. 1201/82, spremenjene z Uredbo (EGS) št. 1215/83, in členu 1 Uredbe (EGS) št. 1064/84.

5. Premije za zakol nekaterih odraslih govedi, predvidene v členu 1 Uredbe (EGS) št. 1200/82, spremenjene z Uredbo (EGS) št. 1217/83.

6. Premije za zakol nekaterih odraslih govedi, predvidene v členu 1 Uredbe (EGS) št. 1063/84, in ustrezni znesek iz člena 3 iste uredbe.

7. Premije za vzdrževanje krav dojilj, predvidene v členih 1 in 3(1) Uredbe (EGS) št. 1357/80.

8. Dodatne premije k premijam za vzdrževanje krav dojilj, predvidene v Uredbi (EGS) št. 1199/82, spremenjene z Uredbo (EGS) št. 870/84.

XII. OVČJE IN KOZJE MESO

1. Premije proizvajalcem ovčjega mesa za pokrivanje izpada prihodka, predvidene v členu 5 Uredbe (EGS) št. 1837/80.

2. Pomoč za zasebno skladiščenje, predvidena v členu 6(1)(a) Uredbe (EGS) št. 1837/80.

3. Odkup in posledične transakcije, ki jih opravlja intervencijska agencija v skladu s členom 6(1)(b) Uredbe (EGS) št. 1837/80.

4. Spremenljive premije za zakol, predvidene v členu 9(1) Uredbe (EGS) št. 1837/80.

5. Izredni ukrepi za subvencioniranje trga, predvideni v členu 22 Uredbe (EGS) št. 1837/80.

XIII. PRAŠIČJE MESO

1. Pomoč za zasebno skladiščenje, predvidena v prvi alinei prvega pododstavka člena 3 Uredbe (EGS) št. 2759/75.

2. Odkup in posledične transakcije, ki jih opravlja intervencijska agencija v skladu s členi 3, 4, 5 in 6 Uredbe (EGS) št. 2759/75.

3. Pomoč za zasebno skladiščenje, predvidena v členu 20 Uredbe (EGS) št. 2759/75.

XIV. DOLOČBE, SKUPNE VEČ SEKTORJEM

1. Denarne odškodnine, zaračunane ali dodeljene v trgovini med državami članicami, predvideni v Uredbi (EGS) št. 974/71.

2. Pristopne odškodnine, dodeljene v trgovini med državami članicami in Grčijo v skladu s členoma 43 in 61 Akta o pristopu iz leta 1979.

XV. RIBIŠKI PROIZVODI

1. Denarno nadomestilo, ki ga države članice dodelijo organizacijam proizvajalcev, predvideno v členu 13 Uredbe (EGS) št. 3796/81.

2. Prosta razdelitev proizvodov, umaknjenih s trga, v skladu s členom 13 Uredbe (EGS) št. 3796/81.

3. Prenesene premije, predvidene v členu 14(1) Uredbe (EGS) št. 3796/81.

4. Posebne prenesene premije za inčune in sardele, predvidene v členu 14(3) Uredbe (EGS) št. 3796/81.

5. Pomoč za zasebno skladiščenje, predvidena v členu 16 Uredbe (EGS) št. 3796/81.

6. Nadomestilo proizvajalcem tunine Skupnosti, predvideno v členu 17 Uredbe (EGS) št. 3796/81.

7. Nadomestilo proizvajalcem lososa in jastoga Skupnosti, predvideno v členu 18 Uredbe (EGS) št. 3796/81.

XVI. UKREP, ZA KATEREGA SE SMISELNO DODATNO UPORABLJAJO DOLOČBE UREDBE (EGS) št. 729/70

Pomoč za neočiščen bombaž, predvidena v členu 5 Uredbe (EGS) št. 2169/81.